ಮಂಗಳೂರು ಬೀಚ್‍ಗೆ ಬಂತು ರಾಶಿ ರಾಶಿ ಭೂತಾಯಿ ಮೀನುಗಳು!

ಮಂಗಳೂರು: ಭೂತಾಯಿ ಮೀನುಗಳ ರಾಶಿ ಕಡಲ ದಡಕ್ಕೆ ಬಂದಿರುವ ಘಟನೆ ಮಂಗಳೂರಿನ ಉಳ್ಳಾಲದ ಕಡಲ ಕಿನಾರೆಯಲ್ಲಿ ನಡೆದಿದೆ.

ಭೂತಾಯಿ ಮೀನುಗಳು ಸಮುದ್ರದ ದಡಕ್ಕೆ ಬರುವುದನ್ನು ನೋಡಿ ಸ್ಥಳಿಯರು ಅವುಗಳನ್ನು ಚೀಲದಲ್ಲಿ ತುಂಬಿಸಿಕೊಂಡಿದ್ದಾರೆ. ಸಾಮಾನ್ಯವಾಗಿ ಮೀನುಗಳು ಗುಂಪಾಗಿರುತ್ತವೆ. ಈ ವೇಳೆ ದಾರಿ ತಪ್ಪಿ ಸಮುದ್ರ ಅಲೆಗಳೊಂದಿಗೆ ದಡಕ್ಕೆ ಬಂದು ಬೀಳುತ್ತವೆ. ದಡಕ್ಕೆ ಆಗಮಿಸುವ ಮೀನುಗಳು ಮತ್ತೆ ಸಮುದ್ರಕ್ಕೆ ತೆರಳಲು ಸಾಧ್ಯವಾಗುವುದಿಲ್ಲ.

ಇಂತಹ ಅಪರೂಪದ ವಿದ್ಯಮಾನ ಕೆಲವೊಮ್ಮೆ ಸಂಭವಿಸುತ್ತೆ. ಮೀನು ದಾರಿ ತಪ್ಪಿ ತೀರದ ದಿಕ್ಕು ಹಿಡಿದಾಗ ಕೊನೆಗೆ ತೆರೆಯ ಅಬ್ಬರಕ್ಕೆ ಸಿಲುಕಿ ಈ ರೀತಿ ಆಗುತ್ತದೆ ಎಂದು ಮೀನುಗಾರರು ಹೇಳುತ್ತಾರೆ.